ځینې بیا په دې باور دي چې امریکا غواړي په سیمه کې پاکستان د خپلو موخو لپاره وکاروي۔

دوی وايي، په اوسنیو شرایطو کې چې د پاکستان امنیتي ، سیاسي او اقتصادي وضیعت ناسم دی د خپلو ګټو لپاره به له هر ډول معاملې پرشا نه شي۔

د سیاسي چارو کارپوه طارق فرهادي وايي: « واشنګټن ته د عاصم منیر تګ یوازې د افغانستان په هکله نه دی، داسې ښکاري چې پاکستان ځان هم چین ته خوږ کړی او هم امریکا ته، امریکا ښايي د نړۍ په نورو سیمو کې له پاکستانه ګټه واخلي؛ نو لږ څه وخت ته اړتیا ده ترڅو په سمه توګه مالومه شي چې اصلي خبره څه ده۔»

د افغانستان لپاره د امریکا ځانګړي استازي توماس وېسټ اسلام اباد ته د خپل سفر پرمهال ویلي چې له ترهګرۍ سره د مبارزې په برخه کې د پاکستان ترڅنګ ولاړ دي خو کتونکي په دې اند دي چې خپله پاکستان په سیمه او نړۍ کې د ترهګرۍ ستر روزنکی او پالونکی هېواد دی خو نړۍ پرې سترګې پټې کړي دي